**ΔΕΛΤΙΟ ΤΥΠΟΥ**

**Προκήρυξη δέκα (10) «Βραβείων Εκπαιδευτικής Προσφοράς σε Παραμεθόριες Περιοχές» της Ελληνικής Εθνικής Επιτροπής για την UNESCO**

Η Ελληνική Εθνική Επιτροπή για την UNESCO, θέλοντας να επιβραβεύσει τις πρωτοβουλίες, τις δράσεις και την προσφορά εκπαιδευτικών Πρωτοβάθμιας Εκπαίδευσης για τα σχολικά έτη 2015-2018, προκηρύσσει δέκα (10) «Βραβεία Εκπαιδευτικής Προσφοράς σε Παραμεθόριες Περιοχές».

Οι βραβευθέντες/βραβευθείσες θα λάβουν το ποσό των 3.000 Ευρώ έκαστος/έκαστη, χορηγία της κυρίας Αριάν Κοντέλλη, εις μνήμην του συζύγου της Παύλου Κοντέλλη, που πρώτος, με ιδιαίτερο ενθουσιασμό στήριξε με χορηγία του τον θεσμό των Βραβείων Εκπαιδευτικής Προσφοράς στην παραμεθόριο.

**Τα Βραβεία απευθύνονται αποκλειστικά σε εκπαιδευτικούς Πρωτοβάθμιας Εκπαίδευσης** και αποτιμούν την εκπαιδευτική/επιστημονική συγκρότηση και την προσφορά των υποψηφίων, που υπηρέτησαν ή υπηρετούν σε παραμεθόριες περιοχές, κατά την περίοδο που ορίζει η προκήρυξη. Στην αξιολόγηση συνυπολογίζονται η ενσωμάτωση των προτεραιοτήτων της UNESCO, καθώς και η διασύνδεση του εκπαιδευτικού τους έργου με τις ανάγκες της τοπικής κοινωνίας.

Η Επιτροπή Κρίσης των Βραβείων απαρτίζεται από διακεκριμένους εκπροσώπους της επιστημονικής και εκπαιδευτικής κοινότητας της χώρας μας.

Δυνατότητα υποβολής αιτήσεων για την **προκαταρκτική/πρώτη φάση** έχουν οι υποψήφιοι **από την Δευτέρα, 19 Νοεμβρίου 2018, έως και την Δευτέρα, 14 Ιανουαρίου 2019.**

**Οι εκπαιδευτικοί, που θα προκριθούν στη δεύτερη φάση θα έχουν τη δυνατότητα υποβολής αιτήσεων από την Τετάρτη, 30 Ιανουαρίου 2019 έως και την Τετάρτη, 13 Φεβρουαρίου 2019.**

Η προκήρυξη θα αναρτηθεί στο κάτωθι link του Υπουργείου Παιδείας:

<https://www.minedu.gov.gr/dimofili/38247-16-11-18-i-elliniki-ethniki-epitropi-gia-tin-unesco-prokiryssei-gia-to-etos-2018-deka-10-vraveia-ekpaideftikis-prosforas-se-paramethories-perioxes>

και στην επίσημη σελίδα της Ελληνικής Εθνικής Επιτροπής στο facebook: Hellenic National Commission for UNESCO.